బెంగుళూరు
బెంగళూరు (కన్నడ: ಬೆಂಗಳೂರು), భారతదేశంలోని మహా నగరాలలో ఒకటి. ఇది కర్ణాటక రాష్ట్రానికి రాజధాని. 
బెంగళూరును "హరిత నగరం" (ఆంగ్లములో "గ్రీన్ సిటీ") అని కూడా అంటారు. ఇక్కడ వృక్షాలు అధికంగా ఉండటం వలన దానికాపేరు వచ్చింది. ప్రస్తుతము వివిధ అభివృద్ధి కార్యక్రమాల వలన పెద్ద సంఖ్యలో వృక్షాలు తొలగించటం జరుగుతుంది. తద్వారా ఈ నగరములో కాలక్రమేణ వాతావరణంలో వేడి బాగా పెరిగిపోతోంది. ఇక్కడ అధికంగా సరస్సులుండటం వలన దీనిని "సరస్సుల నగరము" అని కూడా అంటారు. బెంగళూరు భారతదేశంలో సాఫ్ట్‌వేర్‌ కార్యకలాపాలకు కేంద్రం. అందుకే దీనిని "సిలికాన్ వ్యాలీ ఆఫ్ ఇండియా" అంటారు.
సుపరిపాలనా కేంద్రం
సుపరిపాలన కేంద్రం (Centre for Good Governance) హైదరాబాదు, జూబ్లి హిల్స్ లోనున్న డా. మర్రి చెన్నారెడ్డి మానవ వనరుల అభివృద్ధి సంస్థ (Dr. MCR HRD Institute of Andhra Pradesh) ఆవరణలో ఉంది. చాలా మంది దీనిని సి.జి.జి. గా వ్యవహరిస్తారు. దీనిని ఆంధ్ర ప్రదేశ్ ప్రభుత్వం అక్టోబరు 2001లో స్థాపించింది. ఈ సంస్థ యొక్క ముఖ్య ఉద్దేశం పాలన సంస్కరణ కార్యక్రమాల రూపకల్పనలో ఆంధ్ర ప్రదేశ్ ప్రభుత్వానికి సహకారమందించడం, మరియు అమలుపరచే కార్యక్రమాలను సమన్వయం చేయడం. వివిధ ప్రభుత్వ విభాగాలు మరియు ఇతర సంస్థల యొక్క సంస్కరణల ఎజెండా రూపకల్పనకై మరియు సమర్థవంతమైన అమలుకై, ఈ కేంద్రం చర్య, పరిశోధన మరియు సైద్ధాంతిక సూచనలు మరియు సలహాలు ఇస్తుంది.